Предраг Николић (редитељ)
Предраг Пеђа Николић (Београд, 14. октобар 1962) српски је филмски и телевизијски редитељ, сценариста и медијски саветник.

Биографија 

Студирао је на одсеку играног филма на Филмској академију (ФАМУ) у Прагу до почетка ратова у СФРЈ 1991, а затим на одсеку филмске и телевизијске режије Факултета драмских уметности у Београду, где је и дипломирао.

Радио је као редитељ и сценариста на Радио–телевизији Србије од 1990. до 2008. године, као и на филму и кампањама разних агенција. Режирао је десетине серија, емисија, видео спотова и реклама.

Од 2010. до 2012. био је запослен као медијски сарадник у Министарству за људска и мањинска права Владе Републике Србије.

Серија „Право да знам“ коју је радио за УНИЦЕФ добила је главну награду на „Арт амфора“ — Балканском фестивалу за филмске и телевизијске програме за децу и омладину у Бугарској, а била је номинована за -{Grand Prix}- међународног фестивала образовног програма -{„Japan Prize“}-.

Осим класичних емисија Радио–телевизије Србије као што су „Двадесети век“ или „Волети музику“, радио је капиталну научну серију по сценарију Зорана Стефановића и Срђана В. Стојанчева о пореклу европске цивилизације и Словена „Јанусово лице историје“ (1993) која је предвидела домете светске науке у 21. веку; најскупљи музички спот Југославије „За мене си ти“ Драгане Мирковић (анимација, 1994); награђивану серију „Право да знам“ (2003) по сценарију Владимира Б. Поповића и друге за РТС, УНИЦЕФ и Владу Србије.

Изабрана дела 

 „Јанусово лице историје“, научна серија, РТС (1993)
 „Новинарска радионица“, серија, РТС у сарадњи „Ајриксом“ /-{IREX}-/ (2001)
 „Право да знам“, омладинска играно–образовна серија, РТС и УНИЦЕФ (2003)
 „Деца мисле на нас“, играни ТВ филм, РТС (2004)
 „Верујте али не претерујте!“, играна серија, Дечија редакција РТС (2007)
 „Краљево — 11 месеци наде“ документарни филм, Влада Србије, и као ДВД (2011)
 „Хвала свима“, наменски филм, Влада Републике Србије (2011)
 „Приче о речима“, играна серија, РТС (2012)
 „Двадесети век“, научна серија, РТС
 „Волети музику“, музичка серија, РТС

Извори

Спољашње везе 

 

Рођени 1962.
Београђани на филму
Српски сценаристи
Југословенски редитељи
Југословенски сценаристи
Чешки студенти и ђаци
Бивши студенти Универзитета уметности у Београду
Српски филмски редитељи
Српски телевизијски редитељи